Word stil met 60 treffende vertellings | News24
stilWo(o)rd sal lesers tot stilte dwing en hul eie lewe se hoogte- en laagtepunte weer in oënskou laat neem. Foto: VERSKAF
DIÉ Moedersdag kan jy stil word met 60 treffende vertellings uit die pen van Marietha Malan.
stilWo(o)rd: Dié diep persoonlike reis van ’n ma wat vertel van haar eie kinders se grootword, teleurstellings, ge-luk en hartseer sal lesers tref met die besef dat ’n moeder se liefde geen perke ken nie.
Malan skryf reeds die afgelope twaalf jaar ’n geestelike rubriek vir die Solidariteit Tydskrif. In dié meer as ’n de-kade se vertellings kom die spesiale en selfs skynbaar nietige ervarings van ’n gesin se mees intieme oomblikke na vore – en elkeen getuig van die manier waarop God se hand in hul lewe sigbaar is.
stilWo(o)rd sal lesers tot stilte dwing en hul eie lewe se hoogte- en laagtepunte weer in oënskou laat neem. Die boek bevat ’n keur van sestig van Malan se mees geliefde rubrieke en sluit ook ’n treffende CD met die voorlesing van alle rubrieke in – ideale inspirerende lui-sterstof vir die langpad.
stilwo(o)rd is beskikbaar deur Kraal Uitgewers teen R120 (CD ingesluit, R20-posgeld uitgesluit). Vir meer inligting of om ’n bestelling te plaas, skakel die uitgewer by 012 644 4329 of stuur ’n epos na kraal@kraaluitgewers.co.za.
Een gelukkige Kouga Express-leser kan ’n eksemplaar van die boek stilWo(o)rd wen. Om vir die prys in aanmerking te kom, stuur jou kontakbesonderhede na kougaexp@media24.co.za.
Die wedstryd sluit om 12:00 op 4 Mei. Die wenner sal per epos gekontak word.